Jun 18,2015
జీఎస్‌టీ సన్నాహక కమిటీల ఏర్పాటు
         న్యూఢిల్లీ: వచ్చే ఏడాది ఏప్రిల్‌ నుంచి వస్తు, సేవల పన్నును (జీఎస్‌టీ) అమలులోనికి తెచ్చేందుకు గాను ఆర్థిక శాఖ రెండు కమిటీలను ఏర్పాటు చేసింది. కొత్త పన్ను రేటు ఏవిధంగా ఉండాలి, కొత్త పరోక్ష పన్ను విధానానికి అవసరమైన ఐటీ సన్నాహకాల నిమిత్తం కేంద్రం ఈ రెండు కమిటీలను ఏర్పాటు చేసింది. ఆర్థిక శాఖ ప్రధాన సలహాదారు నేతృత్వంలోని మొదటి కమిటీ జీఎస్‌టీ టాక్స్‌ రేట్లపై అధ్యయనం చేయనుంది. ప్రస్తుతం కేంద్ర, రాష్ట్ర ప్రభుత్వాలకు లభిస్తున్న ఆదాయానికి సమానంగా ఉండేలా జీఎస్‌టీ పన్ను రేటును ఏ స్థాయిలో నిర్ధారించాలి అనే అంశంపై ఈ కమిటీ అధ్యయనం జరుపుతుందని ఆర్థిక శాఖ తెలిపింది. మరో కమిటీ జీఎస్‌టీఎన్‌, సీబీఈసీ, టాక్స్‌ అధికారులకు అవసరమైన ఐటీ సన్నాహకాలను గురించి ప్రధానంగా అధ్యయనం జరుపుతుంది.
ఇందు కోసం ఈ కమిటీ అధికారులతోనూ వివిధ శాఖల సలహాలను సేకరించనుంది.
మీ స్నేహితులకు రికమెండ్ చెయ్యండి